**Priebeh praktického vyučovania**

pre učebný odbor

**4580 H 02 chovateľ – chov koní a jazdectvo**

Odporúčané znenie spracované podľa vzoru Vzdelávacieho poriadku pre praktické vyučovanie v SDV, ktorý je výstupom NP Duálne vzdelávanie a rozvoj atraktivity a kvality OVP.

Priebeh praktického vyučovania špecifikuje:

1. vecné a časové členenie praktického vyučovania,
2. praktickú časť odbornej zložky záverečnej skúšky.

# **Vecné a časové členenie vzdelávania**

1. Pre odborné vzdelávanie a prípravu v odbore vzdelávania je stanovené vecné a časové členenie obsahu vzdelávania na praktickom vyučovaní.
2. Vecné členenie určuje všetky zručnosti, vedomosti a spôsobilosti, ktoré majú byť žiakovi počas praktického vyučovania sprostredkované hlavným inštruktorom, inštruktorom alebo majstrom odbornej výchovy.
3. Časové členenie určuje obdobie, v ktorom majú byť zručnosti, vedomosti a spôsobilosti sprostredkované v rámci praktického vyučovania a zmluvného trvania vzdelávania podľa učebnej zmluvy.

|  |
| --- |
| **Kľúčové oblasti vedomostí, zručností a spôsobilostí sprostredkovávané priebežne počas štúdia** |
| * + 1. **Zamestnávateľ poskytujúci praktické vyučovanie zabezpečuje** |
| Znalosť o prevádzkovej a právnej forme podniku. |
| Znalosť o organizačnej štruktúre podniku, úlohách a kompetenciách jednotlivých podnikových sekcií, útvarov a oddelení. |
| Znalosti o úlohách, postavení podniku vo svojom odvetví a znalosť ponuky podniku na odborné vzdelávanie. Znalosti o pozícii na trhu a o okruhu zákazníkov podniku. |
| Znalosť základov podnikového riadenia kvality a ich uplatňovanie, podnikový kódex. |
| Funkčné uplatňovanie, údržba a starostlivosť o prevádzkové  prostriedky a pomôcky (stroje, prístroje a zariadenia). |
| Postupy plánovania a prípravy prác na pracovisku praktického vyučovania, technologické a ergonomické usporiadanie pracoviska. |
| Vedenie sprievodnej a prevádzkovej dokumentácie. |
| Znalosti technických noriem a predpisov v odbore. Znalosti čítania a používania technických podkladov v odbore: náčrty, výkresy, diagramy, návody na obsluhu, návody na použitie a pod. |
| Znalosti o opatreniach na ochranu životného prostredia, separovanie, zhodnocovanie a likvidácia odpadu v odbore. |
| Znalosti o obsahu a cieľoch vzdelávania, ako aj o možnostiach ďalšieho vzdelávania. |
| Znalosť vedenia evidencie o pracovnej činnosti žiaka na praktickom vyučovaní. |
| Znalosť o právach a povinnostiach vyplývajúcich z učebnej zmluvy. |
| Znalosť o právach a povinnostiach vyplývajúcich z pracovno-právnych vzťahov a interných podnikových predpisov (Zákonník práce, pracovný poriadok). |
| * + 1. **Vzdelávanie zabezpečujúce celkový rozvoj osobnosti žiaka** |
| Schopnosť pracovať v kolektíve, uvedomenie si zodpovednosti za výsledok svojej práce, dodržiavanie pracovnej disciplíny a interných predpisov zamestnávateľa. |
| Komunikácia s nadriadenými a spolupracovníkmi/zákazníkmi/dodávateľmi pri zohľadňovaní odbornej terminológie. |
| Znalosť a používanie príslušných odborných termínov v preferovanom firemnom jazyku. |
| Základné poznatky s využívaním podnikového softvéru. |
| Samostatné získavanie a výber informácií, rozvoj kritického a analytického myslenia, rozvoj digitálnych zručností. |
| * + 1. **Zaistenie bezpečnosti a ochrany zdravia pri práci na pracovisku praktického vyučovania** |
| Znalosť prevádzkových rizík, opatrenia na ich zníženie a prevencia. |
| Riadenie a zabezpečovanie bezpečnosti a ochrany zdravia pri práci. Znalosť o prevádzkovej ochrane pred požiarom a výbuchom, ako aj o preventívnych opatreniach. Bezpečnostné predpisy v prípade požiaru a výbuchu na pracovisku, evakuačný plán. Elektrická požiarna signalizácia na pracovisku. |
| Znalosť bezpečnostných predpisov pri práci a požiarnej ochrany na pracovisku praktického vyučovania. |
| Znalosť poskytovania predlekárskej prvej pomoci pri pracovných úrazoch. |
| Znalosť používania osobných ochranných prostriedkov a dodržiavania hygieny práce. |
| Opatrenia a predpisy na ochranu životného prostredia. Vedomosti o vplyve odpadových látok z výroby v odbore na životné prostredie, separovanie, zhodnocovanie a likvidácia odpadu. |
| Uplatňovanie prevádzkových opatrení na efektívne využívanie energií. |
| Dodržiavanie predpisov o pracovnej činnosti mladistvých žiakov a mladistvých zamestnancov. |

|  |  |  |  |  |
| --- | --- | --- | --- | --- |
| **Vedomosti, zručnosti a spôsobilosti sprostredkovávané v jednotlivých ročníkoch štúdia** | | | | |
| Por. | **1. ročník** | **2. ročník** | **3. ročník** | |
| **1** | **Základné pracovné úkony** | | | |
| 1.1 | Práca s koňmi, pristupovanie ku koňom.  Oboznamovanie sa s náradím a pomôckami v maštali, zaobchádzanie.  Bezpečnosť v maštaľných priestoroch.  Čistota a hygiena maštalí.  Práce v maštali.  Oblečenie na práce v maštali, ochranné pomôcky. |  |  | |
| **2** | **Výživa, kŕmenie a ošetrovanie koní** | | | |
| 2.1 | Poznávanie hlavných druhov krmív, kontrola ich kvality.  Uskladňovanie krmív.  Zchutňovanie krmív, minerálne kŕmne prísady.  Zaobchádzanie s prostriedkami na ošetrovanie koní.  Ošetrovanie koní pred a po jazdení.  Umývanie koní.  Starostlivosť o kopytá.  Požiadavky na chovateľské prostredie koní.  Poznávanie rozdielov medzi zdravým a chorým zvieraťom.  Ustajňovanie žriebät po odstave. | Príprava kŕmnych dávok, napájanie.  Ošetrovanie koní, starostlivosť o kopytá.  Posudzovanie vzhľadu koní, meranie koní.  Príprava koňa a predvádzateľa na predvádzanie.  Starostlivosť o chovateľské prostredie.  Choroby koní, ošetrovanie chorých zvierat.  Veterinárna prevencia, pomoc pri zákrokoch.  Príprava koní na prepravu, opatrenia proti úrazom.  Nakladanie a vykladanie koní. | | Príprava a úprava krmív.  Kŕmenie a napájanie jednotlivých kategórii koní.  Ošetrovanie koní, úprava stojísk a boxov.  Priväzovanie koní. |
| **3** | **Postrojovanie koní** | | | |
| 3.1 | Sedlovňa.  Chomútový postroj (anglický).  Poprsný postroj (uhorský).  Popis jednotlivých druhov sediel, uzdy, uzdičky, zubadiel, ohlávky.  Uzdenie a sedlanie koní.  Pomocné vôdzky (oťaže).  Opraty.  Postroj voltížneho koňa (madlá). |  | |  |
| **4** | **Základný výcvik jazdca** | **Výcviková činnosť jazdca** | | **Výcvik koňa** |
| 4.1 | Výstroj jazdca.  Postrojovanie voltížneho koňa.  Základné cviky na voltížnom koni.  Všeobecné zásady výcviku, pojmy, pravidlá pohybu na jazdiarni.  Sedlanie a uzdenie koní.  Nasadnutie a zosadnutie z koňa.  Vyskočenie a zoskočenie z koňa.  Základný sed v pokoji.  Sed a vplyv jazdca v jednotlivých chodoch.  Najčastejšie chyby v sede jazdca.  Základné a vedľajšie pomôcky jazdca. | Základný výcvik jazdca - ochrana pohybového aparátu koňa, vedenie koňa v chodoch, priľnutie, používanie pomôcok, nácvik poslušnosti na holene, obraty.  Príprava skokového jazdca.  Príprava drezúrneho jazdca.  Príprava jazdca na všestrannú spôsobilosť.  Príprava westernového jazdca.  Príprava voltížneho cvičenca.  Príprava dostihového jazdca.  Príprava vodiča pre klusáky.  Zapriahanie.  Jazda so záprahom.  Vypriahanie. | | Výcvik a príprava skokového  koňa.  Špeciálny výcvik skokového koňa, skoková gymnastika a prekonávanie skokov.  Špeciálna príprava drezúrneho koňa.  Špeciálna príprava koňa na všestrannú spôsobilosť.  Špeciálna príprava westernového koňa.  Špeciálna príprava voltížneho koňa.  Špeciálna príprava dostihového koňa.  Špeciálna príprava pre klusáky a záprahy.  Špeciálna príprava koňa na dištančné jazdenie.  Špeciálny výcvik záprahových koní. |
| **5** | **Plemenitba a pôrodníctvo** | | | |
| 5.1 |  | Prevádzka pripúšťacej stanice, vedenie plemenárskej evidencie.  Ošetrovanie kobýl pred pôrodom.  Príprava na pôrod, pomoc pri pôrode.  Ošetrovanie kobýl a žriebät po pôrode.  Kŕmenie kobýl pred a po pôrode. | | Rozpoznávanie ruje, stimulácie ruje, inseminácia.  Príprava kobýl na pripúšťanie, pripúšťanie.  Zisťovanie gravidity.  Ošetrovanie a príprava žrebcov (len chlapci).  Posudzovanie plemenníkov.  Ošetrovanie kobýl pred, pri a po pôrode.  Ošetrovanie narodeného žriebäťa. |
| 6.2 |  | Odchov žriebät.  Odstav žriebät.  Ošetrovanie žriebät po odstave.  Starostlivosť o osirotené žriebätá, prikrmovanie.  Kontrola rastu a vývinu žriebät, meranie, váženie.  Priväzovanie žriebät.  Pohybovanie žriebät.  Čistenie a vodenie žriebät.  Kŕmenie žriebät po odstave. | |  |
| **7** | **Výcvik mladých koní pod sedlom** | | | |
| 7.1 |  | Privykanie mladých koní na prevádzku.  Nasadzovanie obnoskovej ohlávky a lonžovanie.  Privykanie na uzdičku a obrušník.  Obsadanie.  Lonžovanie s jazdcom  Jazdenie v zástupe  (v skupine).  Ošetrovanie mladých koní.  Skákanie vo voľnosti. | |  |
| **8** | **Základy podkúvačstva a sedlárstva** | | | |
| 8.1 |  |  | | Základy podkúvačstva, výroba podkov.  Základy sedlárstva, sedlárske náradie. |
| **9** | **Predvádzanie a posudzovanie koní** | | | |
| 9.1 |  |  | | Príprava koňa a predvádzateľa na predvádzanie.  Predvádzanie koní.  Posudzovanie exteriéru. |

1. Odporúčané trvanie etáp vzdelávania a ich časovú postupnosť možno zmeniť, pokiaľ to neovplyvní čiastkové ciele a celkový cieľ vzdelávania vyjadrený formou vzdelávacích štandardov v štátnom vzdelávacom poriadku pre odbor vzdelávania.
2. Pokiaľ sa jednotlivé vzdelávacie jednotky sprostredkúvajú aj mimo pracoviska praktického vyučovania u zamestnávateľa (výkon praktického vyučovania v dielni školy, v spoločnom pracovisku praktického vyučovania, u iného zamestnávateľa alebo na inom mieste výkonu produktívnej práce), mala by sa zohľadniť skutočnosť, že podnikové a mimo podnikové opatrenia na sprostredkovanie zručností a vedomostí sa časovo navzájom ovplyvňujú a na seba nadväzujú.
3. Počas praktického vyučovania a pri sprostredkovávaní odborných vedomostí a zručností je potrebné pri súčasnom zohľadňovaní požiadaviek a predpisov zamestnávateľa zamerať sa na osobnostný rozvoj žiaka, aby mu boli sprostredkované kľúčové kompetencie, potrebné pre odbornú pracovnú silu, ako sú napr.:

* spôsobilosť konať samostatne v spoločenskom a pracovnom živote,
* spôsobilosť interaktívne používať vedomosti, informačné a komunikačné technológie,
* schopnosť pracovať v rôznorodých skupinách.

1. Zamestnávatelia poskytujúci praktické vyučovanie majú vypracovať pre žiakov plán vzdelávania, ktorý vychádza z tohto vzdelávacieho poriadku. Plán vzdelávania má zabezpečiť, aby zamestnávateľ každému žiakovi sprostredkoval vedomosti a zručnosti zodpovedajúce odboru vzdelávania.
2. Žiaci majú počas praktického vyučovania povinnosť viesť písomný doklad o vzdelávaní v súčinnosti s hlavným inštruktorom, inštruktorom alebo majstrom odbornej výchovy. Zamestnávatelia majú pravidelne kontrolovať a potvrdzovať písomný doklad o vzdelávaní. Písomný doklad o vzdelávaní je podmienkou pripustenia k záverečnej skúške.

# **Praktická časť záverečnej skúšky**

1. Praktická časť sa koná po písomnej časti, overujú sa ňou zručnosti a schopnosti žiaka v zadanej téme formou spracovania cvičnej alebo podnikovej úlohy. Žiak v praktickej časti skúšky preukazuje, že je spôsobilý pracovnú úlohu analyzovať, zaobstarať si informácie, vyhodnotiť a aplikovať vhodný postup spracovania úloh. Určuje si čiastkové úlohy a zostavuje podklady k spracovaniu úlohy. Žiak preukazuje schopnosť zdokumentovať a otestovať funkčnosť a bezpečnosť produktu. Žiak počas celého procesu dodržiava technické normy a pravidlá BOZP. Poslednou fázou je odovzdanie výsledkov práce, poskytovanie odborných informácií, môže zostavovať preberací protokol, zhodnotenie a zdokumentovanie výsledkov práce.
2. Parametre záverečnej skúšky:
3. Skúšobná úloha komplexného charakteru z oblasti chovu, kŕmenia a ošetrovania koní v základnom a špeciálnom výcviku koní a jazdcov.
4. Trvá 2 hodiny (1h = 60 min).
5. Žiakovi je určená skúšobná úloha pre praktickú časť skúšky.
6. Hodnotenie praktickej časti skúšky sa rozdeľuje na 3 časti:
   * príprava a plánovanie – 20% (0 - 20 bodov)
   * realizácia pracovnej činnosti – 60% (0 - 60 bodov)
   * riadenie kvality, dodržiavanie BOZP – 20 % (0 - 20 bodov)
7. V jednom časovom termíne môžu praktickú časť skúšky absolvovať najviac 3 žiaci na jedného skúšobného komisára.
8. Žiak v praktickej časti záverečnej skúšky preukazuje, že je spôsobilý:

* skúšobnú úlohu analyzovať, zaobstarať si informácie, vyhodnotiť a vybrať postup spracovania úloh z technologického, hospodárneho, bezpečnostného a ekologického pohľadu,
* naplánovať fázy realizácie úlohy, určiť čiastkové úlohy, zostaviť podklady k plánovaniu spracovania úlohy,
* pripraviť si pomôcky a výstroj pre jazdca / ošetrovateľa a koňa k skúšobnej úlohe,
* zohľadniť danosti zvierat a zariadení a miesta realizácie úloh,
* zdokumentovať a otestovať funkčnosť a bezpečnosť zariadenia,
* dodržiavať pracovné postupy, používať ochranné pomôcky pri práci s koňmi, dodržiavať pravidlá bezpečnosti pri práci s koňmi ako aj systematicky a individuálne pristupovať k práci s jednotlivými kategóriami koní podľa úžitkovosti, veku, plemena, pohlavia, temperamentu a charakteru koní,
* odovzdať výsledok práce, poskytnúť odborné informácie, zostaviť preberací protokol, zhodnotiť a zdokumentovať výsledky práce.

1. Skúšobná úloha sa má rozložiť na pracovné úlohy v oblasti chovu, kŕmenia a ošetrovania koní v základnom a špeciálnom výcviku koní a jazdcov vrátane pracovného plánu, bezpečnostných opatrení a na ochranu bezpečnosti a zdravia pri práci, na opatrenia na ochranu životného prostredia a na kontrolu a riadenie kvality predvedenej práce z chovateľského hľadiska.
2. Jednotlivé pracovné úlohy musia byť pri realizácii skúšobnej úlohy ručne alebo počítačovo zaznamenané. Skúšobná komisia môže dať skúšanému pri zadaní úlohy k dispozícii príslušné podklady pre skúšobnú prácu ako aj pre evidenciu jednotlivých činností, meraní a pod.
3. V rámci skúšobnej práce musia byť preukázané predovšetkým nasledovné zručnosti:
   * zručnosti a návyky pri práci s koňmi v chovateľskom a výcvikovom procese podľa zadania vrátane očistenia koňa, prípravy koňa a jazdca alebo ošetrovateľa koní,
   * výkon pracovných činností pri ošetrovaní a výcviku koní a jazdcov.
4. Na hodnotenie skúšobnej úlohy sú smerodajné nasledovné kritériá:
   * správnosť činností a postupov pri chove, kŕmení, ošetrovaní a starostlivosti o kone,
   * správnosť metodiky výcviku koní,
   * dodržiavanie postupov a systémov v konkrétnom chovateľskom alebo jazdeckom objekte ako aj dodržiavanie individuálneho prístupu k jednotlivým zvieratám a osobám,
   * odborná manipulácia s koňmi,
   * odborná manipulácia s maštaľnou mechanizáciou.